કોર્પોરેટ એફડી એક્સચેન્જ પર લિસ્ટેડ હોતી નથી અને તેને ટ્રાન્સફર પણ કરી શકાતી નથી. કંપની ડિપોઝિટ કરવાથી તેમાં અધવચ્ચે બહાર નીકળવું સરળ નથી હોતું અને ટેક્સના હિસાબથી પણ તે એફિશિયન્ટ નથી. ફાયનાન્શિયલ પ્લાનર્સનું કહેવું છે કે, હાઈ ઈન્કમ ઈન્વેસ્ટર્સે આમાં પૈસા રોકવા જોઈએ નહીં. આ વિશે ‘પ્લાન રુપી ઈન્વેસ્ટમેન્ટ્સ’ના ફાઉન્ડર અમોલ જોશીનું કહેવું છે કે, ‘કંપની એફડીમાં રિટાયર થઈ ચૂકેલા લોકોએ પૈસા રોકવા જોઈએ. આ પ્રૉડક્ટ ખાસપણે તેમના માટે ફાયદાકારક છે, જેઓ 10 ટકાના લો ટેક્સ બ્રેકેટમાં આવે છે.’